OpenLLM-France/wikimedia huggingface dataset:
# Enor d’ar Groaz, zin ar c’hristen

Oberennoù damheñvel pe handelvoù all zo ivez, gwelout Enor d’ar Groaz.
| ◄ Meulomp hirie a vouez uhel (Vive Jésus, vive sa Croix) | Enor d’ar Groaz, zin ar c’hristen | Diwar lein an touriou, ar Groaz ► |
Diskan. Enor d’ar Groaz, zin ar c’hristen, Ha da Jesus Krist hon Roue ! Heuillomp ar Groaz e pep tachen, E-neb d’an diaoul, evit Doue !
1. Gwejal ar baïanet paour a dec’he pa gavent Eur groaz benag en he zav dirak-he war o hent : Outi ar bourrev hepken a doste, a hers kaer, Pa vije red dioadan eur muntrer pe eul laer.
2. Aboe m’ema bet Jezus o vervel warnezi, Aboe m’ema bet ruet gand goad ar pemp Gouli, Uz d’ar bed kristen e par splanoc’h eget an heol, O c’hortos paran spontus er varn dirag an ol.
3. Kement a gar hon Zalver a gar e Groaz ive ; Mes biskoas n’eo bet karet gant an diaoul hag e re : Dal m’o lezer en o rol, na weler a bep tii, Nemet kroajou bruzunet pe tolet el ludu.
4. Jezus, evit eun amzer, ne ra van na zebiant, Poner e pouezo e vrec’h da skei, p’en devo c’hoant : Hag eun deiz e tibabo e re deuz re Satan, Darn evit an eürustet, ha darn evit an tan !
5. Epad ma vo Kroaz Doue gant an ol enoret, Maget dinec’h ho tiad hag e peoc’h labouret : Mar kouez, e vrallo ar vio hag e kreno bep ti ; Netra na bad er bed-man hep bezan harp outi !
6. Laket ar Groaz beg an tour uhelan ma helfet, Da ziskouez eman tio kèr da Jezus goneet : Laket-hi harz an henchou ha laret ’n eur dremen, War ho taoulin mar gallet, da Jezus ho peden.
7. Staget ar Groaz en ho ti, ha kreiz hoc’h ankeniou, Elec’h pec’hi ha damant, zonjet en ol boaniou A c’houzanvas ho Salver pa oe e pign outi, Epad teir heur, hep zevel e vouez enep hini.
8. Gret zin ar Groaz war ho tal ma vo deün ho speret, War ho kenou d’hen prennan d’ar c’homjou difenet, War ho kalon d’he zomman gant ar gwir garante, War ho tiskoa d’o c’hrenvat didan bec’h ar vue.
9. Na groget ket ’n eur benvek, n’azeet ket ouz tol Heb bezan gret zin ar Groaz, gant fe, dirag an ol : Bep noz o vont da gousket o tihun, d’ar beure, Zaludet Jezus ha gret zin ar Groaz adare...
10. Mar enoret Kroaz Jezus e keit ha ma vevet. War ho pe lerc’h ho maro eur Groaz a vo zavet : Tro-war-dro dezi bep sui ho tud a daoulino, Ha Jezus er Barados hep dale ho tougo.
K. G.
# Enor, enor da Santez Anna

| ◄ Itron Santez Anna | Enor, enor da Santez Anna | Aotrou Sant Erwan binniget ► |
* Enor, enor da Santez Anna,
* Meulomp, meulomp ar vamm ar wella.
Aelez kaer an Nenvou, Deut a-denn-askell, D’unani ho moueziou, Gant re Vreiz-Izel.
Meulomp a vouez uhel Eur vamm a drue(z), Ni holl e Breiz-Izel ’Zo he bugale.
Mamm ar Werc’hez Vari, Mamm-goz da Jezuz, D’an neb ’zeu d’he fedi ’Zo trugarezus.
Soudarded Breiz-Izel Ken gwevn en emgann, A c’houlenn he skoazell A-raok mont d’an tan.
Bemdez ’klever kana Gant tud ar mor doun : « Itron Santez Anna, Pedit evidoun ! »
Al labourer kristen, D’eoc’h, Santez Anna, A lavar e bedenn, A zeu da gana :
Ar c’hlenvejou gwasa(n) Hoc’h eus pareet ; Nag a bedenn aman Hoc’h eus selaouet.
C’houi ’zo Patronez Breiz, Gwechall bro ar Sent ; Dalc’hit enni ar Feiz Evel diagent.
Spontus eo an arne, Patronez santel, Mirit ho pugale Dindan ho mantell.
Eun deiz, en ho kichen, Grit ma vimp eürus O veuli da viken Mari ha Jezuz.
# Enor war an douar evel e lein

Oberennoù damheñvel pe handelvoù all zo ivez, gwelout Enor war an douar.
| ◄ Laket am euz a-gren em speret | Enor war an douar evel e lein | Deut, tud fidel ► |
* Diskan.
* Enor war an douar, evel e lein an Envou,
* Da Galon hon Zalver, ken leun a garante :
* A bevar c’horn ar bed zavomp uhel hon mouejou,
* Kanom oll meulodi Da Galon hon Doue,
* Kanom oll meulodi Da Galon hon Doue.
* D’e Galon neb a rent enor,
* Nag e ve pec’her
* He c’hav bepret digor
* Vit hen digemer.
* Koulskoude, neb a chom amzent,
* Kaer en deus pedi,
* Na gers ket war an hent
* A gondu dezi.
* Mar poaniomp ober hon dever,
* Jezuz hon miro
* En e Galon dener,
* Beteg ar maro.
* Kalon Zakr, ni fel d’imp bremans
* Ha da virviken,
* Ho chilaou, ha bevan
* Herve ho lezen !
K. G.
# Enor d’ar Brezoneg !

| ◄ Gwerz war Stad ar Brezoneg | Enor d’ar Brezoneg ! | Bet e oant bet ► |
* Brezoneg, yez santel, d’id e fell d’in kana
* Eus a greiz va c’halon va meuleudi granna :
* Ra nijo da c’hériou sonus war va zelenn
* Vel richan an eostig diwar veg an dervenn !
* Keit ha m’heller toulla noz an amzeriou bell
* E klever da gomzou gant kounnar o sevel,
* Komzou pounner, krozus, garo vel ar Gelted,
* O tiruilhal gantê dreist ar boblou spontet.
* Ar Gelted oa neuze baleerien ar bed,
* Tud lorc’hus ha kadarn, uhel ha kréñv meurbed,
* Dispak o bleo melen war o diouskoa ledan,
* Ha leun o lagad glaz a sklerder hag a dan.
* Yez an Trec’h oas neuze : da vouez-te, pa voudê,
* A rae da bep mouez all izelât he fouge ;
* En argad, pa lintrê klezeier vel luc’hed,
* Te c’hopê didrue : « Gwa d’an neb vo trec’het ! »
* Yez ar Spi, te lakê da splannat en dremmwel
* Dirak ar c’hadour, skuiz o stourm bete mervel,
* O font noz-de dindan yénijenn pe dommder,
* Broiou pinvidigez, eürusted ha kuñvder.
* Te ziskoueê d’eañ en tu-hont d’ar môr glaz,
* En tu-hont d’ar Vuhe, d’an Ankén ha d’ar C’hloaz,
* Ar Wenva dudius, leun a zoniou telenn,
* Lec’h ma rén war an dud varo Konan Velen.
* Ehanet da vale, pa gavas hon zud koz
* Douar o digemer en Breiz-Veur ha Bro-Skoz,
* Te blegas da gana spered taer ar Varzed,
* Te lakas ar gelenn war vuzell an Drouized.
* Pa goueas ar walenn war choug ar Vrezoned,
* Tec’het beteg Arvor o brôad forbanet,
* Te zalc’has gant da vouez gwechall d’o frealzi
* E-giz eur mignon koz chomet feal d’o zi.
* Aboe ’z eus tremenet meur a zarvoud en Breiz,
* Bet warni bep eil tro meur a vac’her direiz ;
* Ha biskoaz n’eus gallet hini bet eus outê
* Dre nerz na dre gildro kaout an trec’h warnout-te.
* Kantvechou zo gwintet an eil dreist egile,
* Aet rouanteleziou da heul o rouane
* En islonk lec’h ma rénk spluñja kement zo bet ;
* Ha te war o dismantr beo-birvidik bepred !
* Met, o veañ treuzet kemend all amzeriou,
* Ez out deût da veañ soñjer vel eun tadiou
* Karget a ouiêgez hag a skiant prenet,
* Don lod eus da gomzou vel puñs an Tremenet !
* Pa gever eun ti koz, eur voger, eur weenn,
* Testou digomz war draou golôet a vougenn,
* Vid o harz da gouea, da frega, da vervel,
* Poan ebet na vê stard na priz ebet uhel.
* Hag e lezfemp hanout, baleer-bro dispar,
* Dén koz leun a furnez, prezeger helavar
* Diwar benn hon gouenn dud test gwir ha lagadek,
* Da veañ minellet gant potred ar galleg ?
* Nan ! daoust da jilpadenn tammou chas kounnaret,
* N’eo ket deut c’hoaz an de ma vi te douaret,
* Mezellour lugernus spered hon c’hendadou,
* Hag a dalv hiroc’h d’emp eged an holl vadou !
* Keit ha ma vo kalon o lampat en hon c’hreiz,
* Da garante vo stag ennomp ouz hini Breiz ;
* Hag hon c’halon, mar bê diganemp dilammet,
* A vo kavet atao evidout entanet.
* Yez santel, dalc’h eta da vleunia war hon bro
* ’N eur dol, vel mél gwenan, da c’houéz-vad tro-war-dro,
* Dalc’h da zon war gerden nerzus an telennou,
* Dalc’h éñvor hon zud koz e-deun hon c’halonou.
* Me c’houll, pa ziskuizin em gwele diveza,
* Avel guñv Breiz-Izel ’us d’am fenn da c’houeza
* Vit digas d’am skouarn, hed an holl amzeriou,
* O va brezoneg kêz, trouz karet da c’heriou !
# Enor d’hoc’h hano beniget

Oberennoù damheñvel pe handelvoù all zo ivez, gwelout Enor d’hoc’h ano binniget.
| ◄ Ho pezet zonj, o Mam dener (Da viken) | Enor d’hoc’h hano beniget | O ma Jezus pegen dous e ► |
1. Enor d’hoc’h hano beniget ! Ra vezo gant an ol meulet, Mari, Ra vezo gant an ol meulet !
2. O Mam dener, piou a laro An ol douster euz hoc’h hano, Mari.
3. Hano Jezus eo ar c’haeran, Hano Mari eo an dousan, Mari.
4. Mari zinifi Rouanes, Itron, Stereden ha Mestres, Mari.
5. Hag eun hano ken glorius A oa dleet da Vam Jezus, Mari.
6. Rak, mar d-eo Jezus hon Roue, C’houi zo hon Rouanes ive, Mari.
7. Jezus a zo gwir heol an den, Ha c’houi a zo e stereden, Mari.
8. Jezus ho Mab eo hon Otrou, Ha c’houi Itron hon c’halonou, Mari.
9. Itron ha n’e deuz ket he far, Nag en Env na war an douar, Mari.
10. Hoc’h hano zo dous d’hon genou, Mes dousoc’h eo d’hon c’halonou, Mari.
11. En eul lever petra glaskan, Nemet hoc’h nano da gentan, Mari.
12. Petra a fel d’in me klevet Nemet hoc’h hano beniget, Mari
13. Me hen meulo da c’houlou de, D’an noz me hen meulo are, Mari.
14. Em foaniou me hen meulo c’hoaz, Evit ma vo skanvoc’h ma c’hroaz, Mari.
15. D’am c’honforti war ma maro Na c’houlan nemet hoc’h hano, Mari.
16. Pa vo zerret ma daoulagad, Me zonjo em Mam dous ha mad, Mari.
17. Pa vo dija ma zeod sklaset, Em c’halon me laro bepred, Mari.
18. Evurus mar gellan mervel ’N eur laret hoc’h hano zantel, Mari.
(Levr Bugale Mari).
# Enor ha gloar da virviken

| ◄ Meulomp e peb amzer, Kalon Jezus | Enor ha gloar da virviken | O Kalon Zakr ► |
* Diskan.
* Enor ha gloar, da virviken,
* Da Jezus-Krist Doue ha den,
* Roue ha Tad e groadurien.
* Gwejal e vrec’h ol-c’halloudus
* A hadas ar steret lintrus,
* Tro-war-dro d’e dron peurbadus.
* Hen a n-euz krouet an Elet,
* Koantoc’h evit heol ha steret,
* D’he zerviji ha d’hon miret.
* Gant eur gomz hepken e lakas
* An dour da vont kuit er mor braz
* Dizec’h an douar a chomas.
* War ar parkou noaz ha hudur
* Kenkent e ledas ar glazur,
* Bleuniou ’n e douez ha magadur.
* An den ive zo gret gantan,
* Kement hon euz a zo dezan,
* Kouls er bed-al hag er bed-man…
* En deiz ar varn hen a henjo
* Hag a draillo vel ma karo
* Heol ha steret, bev ha maro.
* O pegen krenv dorn hon Roue !…
* Krenvoc’h a gavan koulskoude,
* Pa zonjan en e garante !
* Disken en eur c’hraou evidomp,
* Bevan paour ha zempl eveldomp,
* Gant e vouez kelen ac’hanomp !
* Mervel er groaz war ar C’halvar
* Evit bugale ken digar
* Stag o c’halon ouz an douar !
* Chom noz ha de war an oter
* Dindan spesou mud ha dister,
* Aoun da spontan an den pec’her !
* Ha warlerc’h eun neubet poaniou,
* Skanveit dre gement a c’hrasou,
* Digor d’imp c’hoaz dor an Envou !
* Mari, e Vam hag hon Mam vad,
* Deut genimp da drugarekat
* Jezus hon Roue hag hon Tad.
K. G.
# Enor ha gloar da virviken (1934)

Oberennoù damheñvel pe handelvoù all zo ivez, gwelout Enor ha gloar da virviken.
| ◄ Meulomp e pep amzer | Enor ha gloar da virviken | O Kalon Sakr eus ma Jezuz ► |
* Diskan
* Enor ha gloar da virviken
* Da Jezuz-Krist Doue ha den
* Roue Tad e grouadurien.
* Krouet en deus bet an aelez
* d’e servija gant levenez
* d’hon mirout dalc’hmat ha bemdez
* Dre nerz e vrec’h hollc’halloudus,
* E hadas ar stered lintrus,
* Tro-war-dro d’e dron peurbadus.
* Eur gomz hepken hag e teuas
* An dour da veza ar mor bras :
* Dizec’h an douar a chomas.
* War ar parkou noaz hag hudur
* Kerkent e ledas a glazur,
* Bleuniou ’n e douez ha magadur.
* An den ivez ’zo graet gantan,
* Kement hon eus a zo d’ezan,
* Koulz er bed all hag er bed-man.
* E deiz ar Varn, hen a hejo
* Hag a zrailho ’vel ma karo
* Heol ha stered, bev ha maro.
* O Pegen krenv dourn hon Roue !..
* Krenvoc’h e gavan koulskoude
* Pa sonjan en e garante(z).
* Diskenn ’ra ’n eur c’hraou evidomp,
* Paour ha sempl e vev eveldomp,
* E vouez a gelenn ac’hanomp !
* Mervel a ra war ar C’halvar
* Evit bugale ken digar
* Stag’ o c’halon ouz an douar !
* Chom ’ra dalc’hmat war an Aoter
* Dindan spesou mut ha dister,
* Gant aon da sponta ar pec’her !
* Ha goude eun nebeut poaniou,
* Skanvaet gant e holl c’hrasou,
* E tigor d’imp dor an Nenvou !
* Mari e Vamm hag hon Mamm vat,
* Deut ganimp da drugarekaat
* Jezuz hon Roue hag hon Tad !
# Enor war an douar

Oberennoù damheñvel pe handelvoù all zo ivez, gwelout Enor war an douar evel e lein.
| ◄ Lakaet ’m eus a-grenn em spered | Enor war an douar | Deut tud santel ► |
* Enor war an douar evel e lein an Neñvou
* Da galon hon Salver kel leun a garantez
* A bevar c’horn ar bed savomp uhel hon moueziou
* Kanomp holl meuleudi da galon hon Doue
* Kanomp holl meuleudi da galon hon Doue
D’e Galon neb a rend enor  Nag e ve pec’her He c’hav bepred digor  ’vit e zegemer.
Koulskoude neb a chom amzent  Kaer en deus pedi, Ne gerz ket war an hent  A ya betek hi.
Mar poaniomp d’ober hon dever,  Jezus hon miro En e Galon dener  Betek ar maro.
Kalon Sakr, ni fell d’imp breman  Ha da virviken, Ho selaou, ha beva  Hervez ho lezenn !
# Enor d’hoc’h ano binniget

Oberennoù damheñvel pe handelvoù all zo ivez, gwelout Enor d’hoc’h hano beniget.
| ◄ Da viken, o Mamm ger | Enor d’hoc’h ano binniget | O ma Jezuz, na pegen kaer ► |
* Enor d’hoc’h ano binniget
* Ra vezo gant an holl meulet
* Mari,
* Ra vezo gant an holl meulet.
* O Mamm dener, piou ’lavaro
* An holl douster eus hoc’h ano,
* Mari,
* An holl douster eus hoc’h ano.
* Ano Jezuz eo ar c’haera,
* Ano Mari eo an dousa,
* Mari,
* Ano Mari e an dousa.
* Ar ger Mari zo Rouanez,
* Itron, Steredenn ha Mestrez,
* Mari,
* Itron, Steredenn ha Mestrez.
* Hag eun ano ken glorius
* A oa dleet da Vamm Jezuz,
* Mari,
* A oa dleet da Vamm Jezuz.
* Rak mar deo Jezuz hon Roue,
* C’houi ’zo hon Rouanez ive(z).
* Mari,
* C’houi ’zo hon Rouanez ive(z).
* Jezuz a zo gwir heol an den,
* Ha c’houi a zo e steredenn,
* Mari,
* Ha c’houi a zo e steredenn.
* Jezuz, ho Mab eo hon Aotrou,
* Ha c’houi, Itron hon c’halonou,
* Mari,
* Ha c’houi, Itron hon c’halonou,
* Itron ha n’he deus ket he far,
* Nag en Nenv na war an douar,
* Mari,
* Nag en Nenv na war an douar.
* Hoc’h ano ’zo dous d’hon genou,
* Dousoc’h eo c’hoaz d’hon c’halonou.
* Mari,
* Dousoc’h eo c’hoaz d’hon c’halonou.
* El levriou ne glaskan netra,
* Nemet hoc’h ano, da genta,
* Mari,
* Nemet hoc’h ano da genta.
* N’eus ket kaeroc’h ’vit ar c’hleved,
* Eget hoc’h ano binniget,
* Mari,
* Eget hoc’h ano binniget.
* Me e veulo diouz ar beure,
* Ha pa zeuy an noz adarre,
* Mari,
* Ha pa zeuy an noz adarre.
* Em poaniou me e veulo c’hoaz,
* Evit ma vo skanvoc’h ma c’hroaz,
* Mari,
* Evit ma vo skanvoc’h ma c’hroaz.
* D’am frealzi war ma maro,
* Ne c’houlennan ’met hoc’h ano,
* Mari,
* Ne c’houlennan ’met hoc’h ano.
* Pa vo klozet ma daoulagad,
* Me sonjo em Mamm dous ha mat,
* Mari,
* Me ’sonjo em Mamm dous ha mat.
* Pa vezo ma zeod sklaset.
* A galon ’lavarin bepred,
* Mari,
* A galon ’lavarin bepred.
* Eürus mar gallan mervel
* Gant hoc’h ano war ma muzell,
* Mari,
* Gant hoc’h ano war ma muzell.
Levr Bugale Mari.
# Ar Groaz Teo

| ◄ E Berrien | Ar Groaz Teo | Douar panez ► |
D’an Itron J. ar Gac.
* ’Kreiz an devalijen he gwelis er pellder,
* Eur wech, en eur zistrei eus Berrien d’ar gêr.
* Goude d’in beza gwaz ha dibreder a-walc’h,
* E chomis sebezet ac’hano da Ginoualc’h.
* Na piou ’ta, o kavout, en eul lanneg da noz,
* Dasprenour ar pec’her war c’horre eul lec’h koz.
* A gredfe mont e-biou ’n eur gana pe c’hoarzin ?
* Gwechall ne oa kristen na blegje e zaoulin.
* ↑ E Berrien
* ↑ Maen soun m’edo ar c’hiz gant Breiziz koz sevel anezan war ar beziou. Da genta e verked warno eur groaz. Diwezatoc’h e voe savet ar groaz war benn al « lec’h », hag e teuas ac’hane ar « Groaz keltiek ».
# Ar Groaz en Breiz

| ◄ Dihun, Breiz-Izel ! | Ar Groaz en Breiz | Bleun ha bleun ► |
* Perak, eta, a zo kement a groajo
* En Breiz-Izel ?
* Er c’hroaz-hencho koulz evel er berrejo,
* War an uhel,
* En traouienno, e-kreiz ar c’hoajo kuzet,
* Dre-oll ’kaver
* War douar Breiz, evel an derw gwriennet,
* Kroaz hon Zalver ! (Diouvech)
* Ar fe gristen, e pad kalz a gantvejo,
* He deus savet
* En Breiz-Izel, dre-oll, kement a groajo
* Ewit laret :
* Ar Vretoned, gant kalvario, ’deus skrivet,
* Dre o bro gaer,
* Pegement ’deus, hag a rum-da-rum, karet
* Kroaz hon Zalver !
* Ar garante hag an anaoudegez-vat
* O deus laket,
* En amzer-goz, na ouve den ped Breizad,
* Breman ankouêt,
* Da gempenni, tost d’o zi pe d’eur chapel
* Tost deur maner,
* An dra gaeran ’hallent kât dirak o zel :
* Kroaz hon Zalver !
* A-wecho-all, ’krec’h eur c’hra, war an dosen.
* ’Tal eur groaz-vin,
* E ve gwelet perc’herined a vanden,
* War o daoulin ;
* En dro d’ar groaz, Kroaz ar Zalud, pa welont
* An iliz kaer
* ’Lec’h ’ve ’r pardon ; mont-dont, holl e saludont
* Kroaz hon Zalver !
* Nag a groaz c’hoaz a weler war ar c’hleunio,
* En du liwet !
* ’Wit digas sonj peurvuan eus gwaleurio
* Bet c’hoarveet !
* Er lec’hio-ze e ve marvet kristenien
* E lakeer,
* E koun anê, ’wit kât d’o ine peden,
* Kroaz hon Zalver !
* Stank a dra-zur, ha start da-vat, war eun dro
* Ar groaz en Breiz !
* Hen diframan a glasker, e barz hon bro,
* Dimeus hon c’hreiz !
* Na lezomp ketober ze ! Ze ’ve pec’hed !
* Bretoned ker,
* ’Vel hon zud koz, dreist pep tra, karomp bepret
* Kroaz hon Zalver !
* Karomp ar groaz, ha c’houi, Bretoned kristen,
* Pôtred, merc’hed,
* Douget anei war ho kalon, ’n ho kerc’hen,
* Hep mez ebet !
* Karout ar groaz ! Ze a dalveo d’ec’h kât
* Maro evruz !
* O kaerat tra ! gallout mervel ’n eur bokat
* Da groaz Jezuz !
# Ar Grougaden

| ◄ An Ty Soul | Ar Grougaden | Lez-Ober ► |
Eur peul a vezo va bezik, Va lochennik, Va liorzik, Begig ar vran eo a m’ dispenno ; Prenv an arched, Na m’ debro ket, Begig ar vran eo a m’ dispenno Keit ha me zistribillo.
Var va fenn eur volz steredennuz, Ken lugernuz, Ker peoc’huz, Dindan e savo glasderennou, Heol a baro, Gliz a gouezo, Dindan e savo glasderennou Ha bleun etouez an deliou.
Ha pa luskellot din va c’havel, Avel izel, Avel uhel, Me a vransello va relegou Du-ma, du-ze, A bep koste, Me a vransello va relegou Dizamm a vein ar beziou.
# Ar Gwennilied

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Ar gwennilied (1846)
* Ar gwennilied (1867)
* Ar gwennilied (1883)
# Ar Guennily hac al Laboucet.

| ◄ Ar Milan clàn. | Ar Guennily hac al Laboucet. | Ar Ranet hac ho Roue.  ► |
FABL 18.
Ar Guennily hac al Lapoucet.
Evel ma voa deut an amzer
Da ada lin er parcqeier,
Ar guennily a yez gant mal
Da laret d’al lapoucet-all :
Ennes a vezo demp noazus
Rae bea so ennàn ambuch.
Da avis, eme, n’e qet prob ;
Lez da zifinerezo zod.
Lezel a ra eur pennat c’hoaz.
Pa gommanç al lin bea glaz,
E teu da lavaret are :
Poent eo demp dispen ar re-ze.
Mæs hint ne rejont van ebet,
Goap a rent memeus o clevet.
Ha pa voa savet huelloc’h
Ha rezedet ennàn ar bolc’h :
Lezel aneàn reomp re,
E c’ha da gommanç bea crèn.
Pa n’e c’hoantent ober netra
Hac ar guennily o facha,
Ma teu neuse da gaout an den,
Da accosti en e gichen :
Gant laouénidigues ha joa
E commanç neuse da gana.
Abaoue ar guennily qez
E man gant an den assambles
Ar re-all chomet a-sclabe
Partout dre ar vro da vale,
A voe tapet, fot bea ﬁn,
Gant lasso gred demeus a lin.
Sans moral.
Evit clevet avisiou mad
Cals ne reont qet a etat.
Pa vent en creis en danjerio
Pe en em fouret en collo,
E teu conseillo en ho fenn,
Ma leront, allas ! evellen :
Ma carjen ober evel-ze
Pe bea bet ed dre aze,
Pe vea laret evellen,
Ne voan qet tapet er blegen.
Mæs qement-ze ne servich qet
Araug ma c’haru comprenet
Eur pas araug so muyoc’h crèn
Evit diou gammet var adrèn.
# Ar Groaz, an Alar hag an Delen

| ◄ Daou lizer | Ar Groaz, an Alar hag an Delen | Me a zo breizad ! ► |
D’an Aotro Dubourg, arc’heskop karet ar Vretoned, Kinnig doujus.
* Al labour eo lezen, lezen ar c’hrouadur,
* Ar beden a frealz krizder an Donkadur ;
* Ra zeuio peb Breizad da glevet ar zoniou,
* Hag en disheol ar Groaz da harpa e zeiou !
* I
* En eun draouien a Vreiz, karget a c’hliz-veure,
* Taer vleuennig dispar a zispake d’an de ;
* Tri vugelig tener, en hevelep amzer,
* A vouzc’hoarze ive dindan nerz an domder.
* A-gevred gant o c’hresk pep kelennadurez
* A sturie o spered ebarz hent ar furnez ;
* Hag en o ineou, temzet gant tud vad-tre,
* Ar c’hredennou yac’han buhan a ziwane…
* Ganet er memeuz bla, zavet er memeuz bro,
* Bet redet a-viskoaz an hevelep parko,
* Daoust na gemerchont ket ar memeuz gwenojen,
* Ar garante skoulmas o c’halon da viken.
* Ne sonjent ket, marvad, an tri vugel dister,
* Pa redent lannou Breiz digabestr, dibreder,
* E teurvezche Doue o c’hemer, taer blanten,
* Evit ober gante eun dreinded, eun derven…
* Eun dreinded madelez, dreinded louzou dispar
* Eneb da beb anken, peb ezom, pep glac’har ;
* Eun derven galloudus, gwriou dôn, penn uhel,
* A zalc’h penn d’an arne, d’an heol ha d’an avel !
* Ar mestr braz koulskoude, en e furnez divent,
* A lakas, dizeblant, pephini war e hent ;
* Da beb-unan ane, herve pouez e venvek,
* Hen a roas skiant ha spered anaoudek…
* II
* War skoueriou zant Erwan, zant Herve, zant Weltaz,
* Ar c’hentan zibabas evit benvek eur Groaz ;
* Eur groaz! Beleg Doue, peskeler ineou…
* Kaeran, uhelan karg en-touez an holl gargou !
* Eur Groaz ! Arouez a beuc’h… Mammen a garante !
* Beleg Doue zigas ar yec’hed d’an ine ;
* Hen a zistân pep poan, a lak war bep gouli
* Louzou dous ar beden, louzou nerzus ar spi !
* Bugel d’ar parkeier evel e Gendadou,
* An eil a garo dreist bue frank ar maeziou ;
* Mestr d’ezan e-unan, roue war an douar,
* Netra na dalvezo e venvek : An Alar !
* Tra ma sanko en Breiz an Alar e zouc’h dir,
* Tra ma troo enni bommou ledan ha hir,
* Breiz na vezo fallakr ; ha, da vraz, da vihan,
* He douar a rento kant gwech evit unan…
* Bet gantan o cd’henel eur spered hunvreer,
* Dizeblant, peurvuian, ouz trouz ar bed dister,
* E zellou dôn kollet ebarz koumoul, goabren,
* An drived a deulo dre holl zon e Delen.
* E ganaouen dener a skanvao pep bec’h,
* E zon karantezus a bellao pep nec’h ;
* Hag, evel dre vurzud, e werziou da bep den
* A vezo diou-askell… Trugare d’an Delen !
* III
* Telen, Alar ha Kroaz… Barz, Labourer, Beleg,
* An taer garg dishenvel zo taer garg talvoudek :
* D’ar beleg o pedi e fell boued : freuz ar boan,
* Ha d’ar gonidek kez eo dleet eun diskân…
* Evelse e tremen bue an tri vugel,
* O c’hargou unanet zo d’an dud eur gentel ;
* O c’hentel eo alc’houez ar gwir evurusted,
* A dle bezan douget gant an holl Vretoned.
* O dreinded burzudus : Kroaz, Alar ha Telen,
* Skoazel ar c’hrouadur, e c’halloud da viken ;
* Mar fell d’it, o Breizad, ren da vue hep poan,
* Kerz gant an dreinded-man : Oh ! ped, labour ha kân !
# Ar Groaz treac’h ato

| ◄ Amzer gollet | Ar Groaz treac’h ato | Treflez, ha ster ar zeas ► |
* Euz ar sklavaj m’eo bet diframmet ar boblou,
* M’eo deuet ar garantez e leac’h ar gasoni,
* M’euz levenez el leac’h n’oa nemed ann daelou
* Ha m’eo dleet lezel he wir gant pep hini.
* Eo dre m’en deuz Jezuz, gand he brezegennou,
* Trec’het ar bed paian, mougot ar gwarisi.
* Ha dre m’en deuz, gwelloc’h c’hoaz eget dre gomzou,
* Skuillet, dre garantez, he c’hoad evid-omp-ni.
* Med eunn ober ken kaer ne blij ket da Zatan,
* Er bed kristen n’eo ket mestr vel er bed paian,
* Setu perag e klask, a-nevez, diskibien.
* Kavet en deuz he c’hoant ; rag ar Franmasouned
* Ho deuz touet da rei, da Brins ann drouk, ar bed ;
* Med eur C’hrist franmasoun ne vo kavet bikenn !
# Groamb brézel d’er bed

| ◄ Hi-é me Mam | Groamb brézel d’er bed | Me gleu ur voéh douç ha tinér ► |
* Groamb brézel d’er bed, de Satan,
* Sàuamb ol énep d’ou lorbaj !
* Jesus memb e ra d’emb couraj,
* Mari hur sel a lein en nean ;
* Ur gourôn caër vou hur partaj
* E dorn Mari en hi gùélan. (bis).
* Ne zougeamb quet bout é brézel
* Idan baniel hur Rouannès pur ;
* Cavet hun nès un dihuen sur,
* Mar caramb hi héli fidel.
* Damb guet un hardéhtèd santel
* Én arben d’hun anemisèd ;
* De guemér nerh n’ou lausquamb quet,
* Groamb dehai brézel éternel.
* Tud eunus, tud lan a zougeanç,
* Dirac en diaul penaus creinein ?
* Mari e hellou hoah flastrein
* Pèn anemis hou ç’innoqanç.
* Calon Mari, hou Mam tinér,
* Hou ç’héli én ol dangérieu,
* Hag hé zorn a zan hou paseu
* E zistro laceu Lucifér.
* Creinet enta én hé fresanç,
* Creinet sperèd fal ha traitour ;
* De Vari ur gùir servitour
* Ne zougeou quet mui hou puissanç.
* Satan, me hra goab a furi
* Te gansortèd lous ha méhus ;
* Me ven rein ur galon gredus
* De galon Jesus ha Mari.
* Nitra ne hrei d’ein mui fari,
* Nag er bed nag é vanité ;
* Me guérhou d’en éternité
* Guet ansaign Jesus ha Mari.
* M. Le Jéloux.